PATVIRTINTA

 Pagėgių palaikomojo gydymo, slaugos

 ir senelių globos namų direktorės

 2017 m. spalio 26 d. įsakymu Nr. 24 V

**PAGĖGIŲ PALAIKOMOJO GYDYMO, SLAUGOS IR SENELIŲ GLOBOS NAMŲ**

**SOCIALINIO DARBUOTOJO PAREIGYBĖS**

**APRAŠYMAS**

**I. PAREIGYBĖS CHARAKTERISTIKA**

 1. Pagėgių palaikomojo gydymo, slaugos ir senelių globos namų (toliau–Senelių globos namai) socialinis darbuotojas, dirbantis pagal darbo sutartį.

 2. Pareigybės lygis – A2.

 3. Pareigybės grupė – 3.

 4. Socialinio darbuotojo pareigybės aprašymas (toliau–aprašymas) reglamentuoja jo socialinio darbuotojo pareigybės charakteristiką, paskirtį, specialiuosius reikalavimus, pareigas ir funkcijas, teises, atsakomybę ir atskaitomybę.

 5. Socialinis darbuotojas į darbą priimamas ir atleidžiamas iš jo Senelių globos namų direktoriaus įsakymu Lietuvos Respublikos darbo kodekso nustatyta tvarka.

 6. Socialinio darbuotojo pareigybę steigia ir panaikina, pareigybės aprašymą tvirtina ir atlyginimo dydį nustato Senelių globos namų direktorius Lietuvos Respublikos teisės aktų nustatyta tvarka.

 **II. PAREIGYBĖS PASKIRTIS**

 7. Socialinio darbuotojo pareigybė reikalinga tam, kad užtikrinti socialinių paslaugų, teikimą Senelių globos namuose gyvenantiems globotiniams ir dienos socialinės globos lankytojams. Padėtų jiems adaptuotis jų aplinkoje, prisitaikyti prie gyventojų bendruomenės, skatinti pilnavertiškesnį asmens socialinį funkcionavimą ir įjungti juos į visavertį globos įstaigos gyvenimą vadovaujantis Lietuvos Respublikos įstatymais bei Vyriausybės nutarimais ir kitais norminiais aktais, Lietuvos Respublikos Socialinės apsaugos ir darbo ministerijos įsakymais.

**III. BENDRIEJI IR SPECIALIEJI REIKALAVIMAI ŠIAS PAREIGAS EINANČIAM SOCIALINIAM DARBUOTOJUI**

 8. Socialinis darbuotojas turi atitikti bendruosius ir specialiuosius reikalavimus:

 8.1. Socialinio darbuotojo pareigoms priimamas asmuo, įgijęs aukštesnįjį arba aukštąjį socialinio darbo bakalauro arba jam prilygintą išsilavinimą, turintis kompiuterinio raštingumo įgūdžius, mokantis savarankiškai dirbti ir bendrauti su žmonėmis;

 8.2. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius socialinių paslaugų sritį ir socialinių paslaugų teikimą;

 8.3. žinoti Senelių globos namų struktūrą, jos organizavimą;

 8.4. žinoti socialinio darbo etikos normas ir principus;

 8.5. gebėti nustatyti socialinių paslaugų gavėjų poreikių įvertinimą;

 8.6. mokėti analizuoti, valdyti, kaupti, apibendrinti informaciją ir rengti išvadas, sklandžia dėstyti mintis žodžiu ir raštu;

 8.7. mokėti dirbti komandoje;

 8.8. rengti ir įgyvendinti socialinio darbo planus;

 8.9. planuoti ir organizuoti savo darbą;

 8.10. palaikyti ryšį su gyventojų artimaisiais;

 8.11. būti išklausęs ir žinoti saugos ir sveikatos darbe, priešgaisrinės apsaugos, elektrosaugos reikalavimus;.

 9. Socialinis darbuotojas turi pavaduoti kitą socialinį darbuotoją jo nedarbingumo ar atostogų metu.

 10. Socialinis darbuotojas yra materialiai atsakingas asmuo už jam perduotas eksploatuoti ir saugoti materialines vertybes.

**IV. ŠIAS PAREIGAS EINANČIO DARBUOTOJO FUNKCIJOS**

 11. Šias pareigas einantis darbuotojas turi atlikti šias funkcijas:

 11.1. mokėti dirbti komandoje;

 11.2. gebėti bendrauti su neįgaliaisiais;

 11.3. suvokti globos namų gyventojo poreikius;

 11.4. lavinti kliento sugebėjimus ir nukreipti juos tinkama linkme;

 11.5. padėti klientui jaustis visuomenės nariu;

 11.6. rengti ir įgyvendinti socialinio darbo planus;

 11.7. planuoti ir organizuoti savo darbą;

 11.8. palaikyti ryšį su gyventojų artimaisiais;

 11.9. teikti paramą ir įvertinti jos efektyvumą;

 11.10. turėti šias asmenines savybes: sąžiningumą, atsakingumą, pareigingumą, empatiškumą, humaniškumą, altruizmą, gebėti išvengti konfliktų, būti reiklus sau ir kitiems, pasižymėti dvasinė tvirtybe;

 11.11. žinoti ir sugebėti suteikti globos namų gyventojams pirmąją medicininę pagalbą;

 11.12. sugebėti nustatyti savarankiškumo poreikius bei sudaryti rašytinius planus socialinei reabilitacijai įgyvendinti;

 11.13. nuolat kelti profesinę kvalifikaciją specializuotuose kursuose, seminaruose;

 12. Socialinį darbuotoją skiria pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį globos namų direktorius.

 13. Socialinio darbuotojo pavaldumas: vertikalūs ryšiai – socialinio darbo padalinio vedėjui, horizontalūs ryšiai – bendradarbiauja su kitais specialistais, organizuoja ir koordinuoja socialinių darbuotojų padėjėjų darbą.

 14. Socialinis darbuotojas pavaduoja kitą socialinį darbuotoją esant jam komandiruotėje, atostogose arba kai jo nėra darbe dėl kitų pateisinamų priežasčių.

 15. Socialinis darbuotojas yra materialiai atsakingas asmuo už jam perduotas eksploatuoti ir saugoti materialines vertybes.

 16. Socialinis darbuotojas yra laikomas auklėjimo funkcijas atliekančiu darbuotoju ir gali būti atleistas iš darbo, kai jo elgesys, nors ir ne darbo metu, yra amoralus ir dėl to nesuderinamas su jo pareigomis.

 17. Socialinis darbuotojas savo veikloje vadovaujasi Lietuvos Respublikos socialinių paslaugų įstatymu, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Socialinių paslaugų katalogu, Socialinių darbuotojų etikos kodeksu, kitais teisės aktais, globos namų nuostatais, įstaigos direktoriaus įsakymais, vidaus tvarkomis ir šiais nuostatais.

**V. ŠIAS PAREIGAS EINANTIS SOCIALINIS DARBUOTOJAS**

**VYKDO ŠIAS FUNKCIJAS**

 18. Socialinis darbuotojas privalo:

 18.1. padėti įstaigos gyventojams adaptuotis naujoje aplinkoje;

 18.2. kurti globos namų gyventojams aplinką, kurioje jie jaustųsi saugūs ir galėtų gyventi pilnavertį gyvenimą;

 18.3. spręsti gyventojų socialines problemas;

 18.4. nustatyti globos namų gyventojų poreikius, interesus, sugebėjimus, galimybes, įvertina jų nesavarankiškumo lygį;

 18.5. lavinti gyventojų sugebėjimus, nukreipia juos tinkama linkme;

 18.6. rengti individualios socialinės globos su gyventoju planus;

 18.7. planuoti bei organizuoti darbą grupėse;

 18.8. organizuoja ir vykdo gyventojų užimtumą;

 18.9. bendrauti su gyventojais, siekia pažinti juos kaip asmenybes;

 18.10. palaikyti ryšį su gyventojų artimaisiais;

 18.11. tarpininkauti tarp gyventojų ir jų socialinės aplinkos, atstovauti bei ginti gyventojų teises ir interesus įvairiose institucijose;

 18.12. ugdyti gyventojų socialinius ir buitinius įgūdžius, skatinti savarankiškumą;

 18.13. skatinti gyventojus įsijungti į darbinę veiklą;

 18.14. ugdyti gyventojų savarankiškumą ir motyvaciją savarankiškai tvarkytis;

 18.15. integruoti gyventojus į kultūrinę ir sportinę veiklą;

 18.16. organizuoti globos namų gyventojų poilsį, laisvalaikį bei pramogas;

 18.17. skatinti globos namų gyventojų bendravimą su visuomene;

 18.18. stebėti gyventojų sveikatos būklę ir informuoja specialistus apie pokyčius.

 18.19. domėtis besigydančių stacionariose gydymo įstaigose gyventojų sveikatos būkle, poreikiais, problemomis;

 18.20. konsultuoti ir informuoti globos namų gyventojus;

 18.21. lydėti gyventojus už globos namų ribų;

 18.22. prižiūrėti, kad gyventojai laikytųsi globos namų vidaus tvarkos taisyklių, ar sprendžia konfliktines situacijas;

 18.23. planuoti, koordinuoti ir kontroliuoti socialinio darbuotojo padėjėjų darbą.

**VI.** **ŠIAS PAREIGAS EINANČIO DARBUOTOJO TEISĖS IR ATSAKOMYBĖ**

 19. Socialinis darbuotojas turi teisę:

 19.1. teikti siūlymus Senelių globos namų socialinių paslaugų gerinimui;

 19.2. atstovauti savo kompetencijos ribose ir ginti gyventojų teises bei interesus įstaigoje ir už jos ribų;

 19.3. nuolat kelti profesinę kvalifikaciją specializuotuose kursuose, seminaruose.

 20. Socialinis darbuotojas atsakingas už:

 20.1. įstaigos interesų gynimą;

 20.2. tinkamą pareigų vykdymą;

 20.3. gautos informacijos ar duomenų apie asmenį, kuriems teikiama socialinė globa, globėjus, rūpintojus, kitus šeimos narius ar artimus giminaičius konfidencialumą teisės aktų nustatyta tvarka.

 20.4. už socialinių darbuotojų etikos, vidaus tvarkos ir kitų nustatytų taisyklių laikymąsi.

 21. Socialinis darbuotojas už netinkamą pareigų vykdymą, darbo vidaus taisyklių nesilaikymą atsako Lietuvos Respublikos įstatymų ir kitų teisės aktų nustatyta tvarka.

 **VII**. **ŠIAS PAREIGAS EINANČIO DARBUOTOJO PAVALDUMAS**

 22. Socialinis darbuotojas yra tiesiogiai pavaldus vyriausiajam socialiniam darbuotojui.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data)